ภัทราวดี มีชูธน

ภัทราวดี มีชูธน (เกิด 27 พฤษภาคม พ.ศ. 2491) หรือ ภัทราวดี ศรีไตรรัตน์ ศิลปินแห่งชาติ สาขาศิลปะการแสดง เป็นนักแสดง ละครโทรทัศน์ ละครเวที เป็นครูสอนศิลปะการแสดง เจ้าของโรงละครภัทราวดีเธียเตอร์

ประวัติ 
ภัทราวดี เป็นบุตรสาวของ สอาด มีชูธน อดีตอธิบดีกรมโรงงานอุตสาหกรรม กับคุณหญิงสุภัทรา สิงหลกะ ผู้ก่อตั้งเรือด่วนเจ้าพระยา มีพี่สาวชื่อ สุภาพรรณ พิชัยรณรงค์สงคราม (สมรสกับ เปาว์ พิชัยรณรงค์สงคราม)  เป็นหลานตาของพระยาราชมนตรี (สง่า สิงหลกะ) กับคุณหญิงบุญปั๋น ราชมนตรี

วัยเด็ก 

เติบโตแถวซอยวัดระฆัง ศึกษาที่โรงเรียนราชินี ชอบรำละคร  พออายุได้ 12 ปี  ได้ไปเรียนที่ประเทศอังกฤษ แล้วเดินทางไปอเมริกาเพื่อไปศึกษาทางด้านการแสดง

การงาน  

ปี พ.ศ. 2516 เข้าสู่วงการภาพยนตร์ โดยร่วมแสดงนำในเรื่อง ไม่มีสวรรค์สำหรับคุณ และได้รับรางวัลตุ๊กตาทอง จากภาพยนตร์เรื่องนี้ หลังจากนั้นจึงได้แสดงภาพยนตร์ และละครมาตลอด โดยใช้ชื่อในการแสดงว่า 'ภัทราวดี ศรีไตรรัตน์' ซึ่งก็ประสบความสำเร็จและใช้ชื่อนี้มาตลอด กระทั่งแต่งงาน

ปี พ.ศ. 2520 - 2523 เป็นผู้สร้างละครโทรทัศน์ ผู้ประพันธ์ กำกับการแสดง และร่วมแสดงละครโทรทัศน์เป็นตอนสั้นๆ ให้กับช่อง 3 เช่น จิตไม่ว่าง ,ตุ๊กตาเสียกบาล,ปะการังสีดำ ฯลฯ ปี พ.ศ. 2526 สร้างละครโทรทัศน์ให้ช่อง 9 ปี พ.ศ. 2527 สร้างละครเวทีให้บริษัทไนท์สปอต และเป็นที่ปรึกษาจัดตั้ง มณเฑียรทองเธียเตอร์ จนได้ก่อตั้งคณะภัทราวดี Theatre and Dance company ในปี พ.ศ. 2530

ปัจจุบันเป็นผู้อำนวยการและครูสอนการแสดงของโรงละครภัทราวดีเธียเตอร์ และยังสละเวลาไปสอนพิเศษและบรรยายวิชาศิลปะการแสดงที่ โรงเรียนภัทราวดีมัธยมศึกษา หัวหิน ภัทราวดี มีชูธนได้รับยกย่องให้เป็นศิลปินแห่งชาติ สาขาศิลปะการแสดง ประจำปี พ.ศ. 2557

ผลงาน

ภาพยนตร์ 
 ไม่มีสวรรค์สำหรับคุณ ปี 2516
 น้ำผึ้งขม ปี 2517
 ความรักครั้งสุดท้าย ปี 2518...(สรพงศ์, ภัทราวดี, สมภพ, ณัฐกานต์)
 นางสาวมะลิวัลย์ ปี 2518
 นางเอก ปี 2518
 ตะวันตกดิน ปี 2518
 ไม่มีใครรักฉันจริง ปี 2518
 ตามล่า อ.ต.ล. (ไอ้ตอแหล) ปี 2519
 เกม ปี 2519
 นางแบบมหาภัย ปี 2519... (สรพงศ์, ภัทราวดี, สมภพ, เปียทิพย์, ชูศรี)
 1 2 3 ด่วนมหาภัย ปี 2520... (กรุง, สรพงศ์, นัยนา, ปิยะมาศ, เศรษฐา, เนาวรัตน์, ภัทราวดี, นิรุตติ์, เพ็ญพักตร์, สายัณห์, ลักษณ์, บู๊, รัตนาภรณ์, สุลาลีวัลย์)
 น้ำพุ ปี 2527...(อำพล, ภัทราวดี, วรรษมน, สุเชาว์, เรวัต, สุรศักดิ์)
 นางนวล ปี 2530

ละคร

 ไฟพ่าย ช่อง 3 ปี 2519
 ตุ๊กตาเสียกบาล ช่อง 3  ปี 2519... (เศรษฐา, ภัทราวดี)
 สงครามประสาท ช่อง 3 ปี 2521
 ศรีธนญชัย 21 ช่อง 3 ปี 2521
 มหึมาจอมพลัง ช่อง 3 ปี 2522
 คฤหาสน์ดำ ช่อง 9 ปี 2524
 ถนนไปสู่ดวงดาว ช่อง 3 ปี 2525
 ปูนปิดทอง ช่อง 9 ปี 2525
 บนถนนสายเดียวกัน ช่อง 9 ปี 2528
 เวทีนี้...มีปัญหา(มาก) ช่อง 7 ปี 2530
 บัลลังก์เมฆ ช่อง 5 ปี 2536... (สรพงศ์, ภัทราวดี, สมบัติ, กรุง, สุรศักดิ์, เล็ก, อัษฎาวุธ, ปัทมวรรณ, พิมพ์ผกา, จุรี, สมพงษ์, จารุณี, มานพ, ปทุมวดี, ไพโรจน์, ชลประคัล, เจสัน)
 เงาอโศก ช่อง 7 ปี 2542
 วิมานดิน ช่อง 3 ปี 2546... (ศักดิ์สิทธิ์, ไพบูลย์เกียรติ, เขตต์, ภัทราวดี, พิมพ์มาดา, น้ำทิพย์, เพ็ญพักตร์)
 ตม ช่อง 3 ปี 2547
 จิตรประภัสสร ช่อง tvthai ปี 2551
เลือดข้นคนจาง ช่องวัน ปี 2561... (นพพล, ภัทราวดี, ทรงสิทธิ์, อาภาศิริ, ศักดิ์สิทธิ์, โสภิตนภา, คัทลียา, พลวัฒน์, เก็จมณี, ปิติศักดิ์, สุพจน์, ธีรดนย์, ธนภพ, วชิรวิชญ์, กฤษณภูมิ, ลภัส, จักริน, พาริส, ชลธร, ศิวกร, ธเนศ)

ผู้กำกับภาพยนตร์ 

 รักริษยา ปี 2522

ผู้กำกับละคร
 ตม ช่อง 3 2547
 แช่มช้อย ช่อง 3 ปี 2564 (ฉัตรชัย, สิเรียม)

ผลงานอื่น

 คอนเสิร์ต "คืนหนึ่งกับภัทราวดี" ณ โรงละครแห่งชาติ
 รายการ "ภัทราวดีโชว์"  ช่อง 9 อสมท.  
 หัวหน้าทีมการแสดง ในรายการทรู อะคาเดมี่ แฟนเทเชีย ซีซั่นที่ 8 (26 มิถุนายน 2554 - ปัจจุบัน)

ครอบครัว 
ภัทราวดี เคยสมรสครั้งที่สองกับครรชิต ทิมกุล โดยมีลูกสาว 1 คนคือ ภัทรวรินทร์ ทิมกุล ปัจจุบันได้แยกทางกันแล้ว

อ้างอิง 
 ภัทราวดี มีชูธน “ครูศิลปิน” ในโลกศิลปะการแสดง
 ประวัติ Patravadi Mejudhon  จาก culturebase.net The International Artist Database

บุคคลที่เกิดในปี พ.ศ. 2491
บุคคลที่ยังมีชีวิตอยู่
นักแสดงชาวไทย
สกุลสิงหลกะ
บุคคลจากโรงเรียนราชินี
บุคคลจากเขตบางกอกน้อย
ศิลปินแห่งชาติ
ผู้ได้รับเครื่องราชอิสริยาภรณ์ จ.ภ.